62024CJ0204_INF
2025 m. lapkričio 20 d. Teisingumo Teismo (devintoji kolegija) sprendimas
Komisija / Airija (Vandens pagrindų direktyva)
(Byla C‑204/24)
„Valstybės įsipareigojimų neįvykdymas – Aplinka – Direktyva 2000/60/EB – Bendrijos politika vandens srityje – Nevisiškas ir netinkamas perkėlimas“
1.
Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti – Padėtis baigiantis pagrįstoje nuomonėje nustatytam terminui
(SESV 258 straipsnis)
(žr. 67, 68 ir 114 punktus)
2.
Aplinkos apsauga – Sąjungos politika vandens srityje – Direktyva 2000/60 – Būtinybė valstybėms narėms tiksliai perkelti – Direktyvoje vartojamų sąvokų apibrėžčių nevisiškas arba netinkamas perkėlimas – Įsipareigojimų neįvykdymas
(SESV 288 straipsnio trečia pastraipa; Europos Parlamento ir Tarybos direktyvos 2000/60, iš dalies pakeistos Direktyva 2014/101, 2 straipsnio 38 punktas)
(žr. 69 ir 71–77 punktus)
3.
Aplinkos apsauga – Sąjungos politika vandens srityje – Direktyva 2000/60 – Aplinkos apsaugos tikslai – Kompetentingų nacionalinių institucijų pareiga teikti pirmenybę griežčiausiam tikslui, kai yra keli tikslai, susiję su tuo pačiu vandens telkiniu – Neperkėlimas į nacionalinę teisę, kiek tai susiję su saugomų teritorijų požeminiu vandeniu ir vandens telkiniais – Įsipareigojimų neįvykdymas
(Europos Parlamento ir Tarybos direktyvos 2000/60, iš dalies pakeistos Direktyva 2014/101, 4 straipsnio 1 dalies b ir c punktai ir 2 dalis)
(žr. 82–85 ir 89–91 punktus)
4.
Aplinkos apsauga – Sąjungos politika vandens srityje – Direktyva 2000/60 – Pareiga atlikti kiekvieno upės baseino rajono charakteristikų analizę, žmogaus veiklos poveikio paviršinių vandenų ir požeminio vandens telkiniams apžvalgą ir vandens naudojimo ekonominę analizę – Šių analizių ir apžvalgų periodinė peržiūra ir atnaujinimas – Nebuvimas – Įsipareigojimų neįvykdymas
(Europos Parlamento ir Tarybos direktyvos 2000/60, iš dalies pakeistos Direktyva 2014/101, 5 straipsnio 2 dalis)
(žr. 97–102 punktus)
5.
Aplinkos apsauga – Sąjungos politika vandens srityje – Direktyva 2000/60 – Vandenys, iš kurių imamas geriamasis vanduo – Valstybių narių pareiga išvengti nurodytų vandens telkinių kokybės suprastėjimo – Pareiga pasiekti rezultatą – Valstybių narių diskrecija dėl priemonių, kurių reikia imtis – Ribos – Pareiga, taikoma ne tik paviršinio vandens telkiniams, bet ir žmonėms vartoti skirtam požeminiam vandeniui – Pareiga paskirti visus už geriamojo vandens tiekimą atsakingus subjektus – Visiško perkėlimo į nacionalinę teisę nebuvimas – Įsipareigojimų neįvykdymas
(Europos Parlamento ir Tarybos direktyvos 2000/60, iš dalies pakeistos Direktyva 2014/101, 7 straipsnio 1 ir 3 dalys)
(žr. 117–121 ir 123–125 punktus)
6.
Aplinkos apsauga – Sąjungos politika vandens srityje – Direktyva 2000/60 – Sąnaudų, patirtų teikiant vandens naudojimo paslaugas, susigrąžinimo principas – Valstybių narių pareiga į upių baseinų valdymo planą įtraukti šio principo įgyvendinimo ataskaitą – Šioje ataskaitoje nagrinėtini elementai – Visiško perkėlimo į nacionalinę teisę nebuvimas – Įsipareigojimų neįvykdymas
(Europos Parlamento ir Tarybos direktyvos 2000/60, iš dalies pakeistos Direktyva 2014/101, 9 straipsnio 1 ir 2 dalys, 13 straipsnis ir III priedas)
(žr. 139–148 punktus)
7.
Aplinkos apsauga – Sąjungos politika vandens srityje – Direktyva 2000/60 – Pareiga parengti priemonių programas – Apimtis – Pagrindinių priemonių rengimas – Kontrolės priemonės, taikomos imant gėlą paviršinį ir požeminį vandenį ir užtvenkiant gėlą paviršinį vandenį – Galimybė taikyti išimtis, kai vandens ėmimas ar užtvenkimas vandens būklei neturi didesnio poveikio – Nacionalinės teisės aktai, kuriuose numatyta per aukšta vandens ėmimo registravimo riba – Neleistinumas
(Europos Parlamento ir Tarybos direktyvos 2000/60, iš dalies pakeistos Direktyva 2014/101, 11 straipsnio 3 dalies e punktas)
(žr. 179 ir 181–186 punktus)
8.
Aplinkos apsauga – Sąjungos politika vandens srityje – Direktyva 2000/60 – Pareiga parengti priemonių programas – Apimtis – Pagrindinių priemonių rengimas – Hidromorfologinių sąlygų gerinimas, siekiant užtikrinti atitiktį reikalaujamai ekologinei dirbtinių ar labai pakeistų vandens telkinių būklei arba geram ekologiniam potencialui – Kontrolės priemonių nustatymas ir įgyvendinimas šiuo tikslu – Kontrolės sistemos, kurios turi būti grindžiamos bendrosiomis privalomomis vidaus teisės taisyklėmis – Nebuvimas – Įsipareigojimų neįvykdymas
(Europos Parlamento ir Tarybos direktyvos 2000/60, iš dalies pakeistos Direktyva 2014/101, 11 straipsnio 3 dalies i punktas)
(žr. 199–203 punktus)
9.
Ieškinys dėl įsipareigojimų neįvykdymo – Įsipareigojimų neįvykdymo įrodymas – Komisijai tenkanti pareiga – Įsipareigojimų neįvykdymo įrodymų pateikimas – Prezumpcijos – Neleistinumas
(SESV 258 straipsnis)
(žr. 209 ir 210 punktus)
10.
Aplinkos apsauga – Sąjungos politika vandens srityje – Direktyva 2000/60 – Pareiga parengti priemonių programas – Apimtis – Pagrindinių priemonių rengimas – Priemonės, užkertančios kelią dideliam teršalų nuotėkiui iš techninių įrenginių ir dėl taršos incidento – Pareiga, taikoma ne tik paviršinio vandens telkiniams, bet ir požeminiam vandeniui – Neperkėlimas į nacionalinę teisę, kiek tai susiję su požeminiu vandeniu – Įsipareigojimų neįvykdymas
(Europos Parlamento ir Tarybos direktyvos 2000/60, iš dalies pakeistos Direktyva 2014/101, 11 straipsnio 3 dalies l punktas)
(žr. 217–221 punktus)
11.
Aplinkos apsauga – Sąjungos politika vandens srityje – Direktyva 2000/60 – Pareiga atlikti kiekvieno upės baseino rajono charakteristikų analizę, žmogaus veiklos poveikio paviršinių vandenų ir požeminio vandens telkiniams apžvalgą ir vandens naudojimo ekonominę analizę – Apimtis – Būtinybė nustatyti reikšmingą antropogeninį poveikį ir įvertinti jo pasekmes – Neperkėlimas į nacionalinę teisę per nustatytus terminus – Įsipareigojimų neįvykdymas
(Europos Parlamento ir Tarybos direktyvos 2000/60, iš dalies pakeistos Direktyva 2014/101, 3 ir 4 straipsniai, 5 straipsnio 1 dalis ir II priedo 1.4 bei 1.5 punktai)
(žr. 229–232 ir 235–240 punktus)
12.
Aplinkos apsauga – Sąjungos politika vandens srityje – Direktyva 2000/60 – Pareiga stebėti paviršinio ir požeminio vandens bei saugomų teritorijų būklę – Apimtis – Paviršinio vandens ekologinės ir cheminės būklės monitoringo reikalavimai – Požeminio vandens cheminės būklės monitoringo reikalavimai – Neperkėlimas į nacionalinę teisę per nustatytus terminus – Įsipareigojimų neįvykdymas
(Europos Parlamento ir Tarybos direktyvos 2000/60 4 straipsnis, 8 straipsnio 1 ir 2 dalys ir V priedo 1.3.1–1.3.5 punktai ir 2.4.5 punkto pirma pastraipa)
(žr. 229–232 ir 235–240 punktus)
Rezoliucinė dalis
1.
Nevisiškai arba netinkamai perkėlusi 2000 m. spalio 23 d. Europos Parlamento ir Tarybos direktyvos 2000/60/EB, nustatančios Bendrijos veiksmų vandens politikos srityje pagrindus, 2 straipsnio 38 punktą, 4 straipsnio 2 dalį, 5 straipsnio 2 dalį, 7 straipsnio 3 dalį, 9 straipsnio 2 dalį, 11 straipsnio 3 dalies a–d punktus, kiek tai susiję su požeminiais vandenimis, 11 straipsnio 3 dalies e punktą, 11 straipsnio 3 dalies i punktą, kiek tai susiję su paviršiniais vandenimis, 11 straipsnio 3 dalies l punktą, kiek tai susiję su požeminiais vandenimis, taip pat II priedo 1.4 ir 1.5 punktus ir V priedo 1.3.1–1.3.5 punktus bei 2.4.5 punkto pirmą pastraipą, Airija neįvykdė įsipareigojimų pagal šias nuostatas.
2.
Atmesti likusią ieškinio dalį.
3.
Priteisti iš Airijos bylinėjimosi išlaidas.